একদা হযরত খাজা গরীব নেওয়াজ (রাহমাতুল্লাহি তায়ালা আলাইহি) বাগানে সেচ দিচ্ছেন, এমন সময় দরবেশ হযরত ইব্রাহিম কানুদশী (রাহমাতুল্লাহি তায়ালা আলাইহি) তাঁর বাগানের পথ অতিক্রম করে যাচ্ছেন। হযরত খাজা গরীব নেওয়াজ (রাহমাতুল্লাহি তায়ালা আলাইহি)-এর দৃষ্টি পড়লে তাঁর দিকে, দরবেশের প্রতি তাঁর মন  আকৃষ্ট হয়েছে, তিনি এক দৌড়ে দরবেশের সম্মুখে হাজির হয়ে বা আদব সালাম পেশ করেন। তাঁর বিনীত আবেদনে হযরত ইব্রাহিম কানদুশী (রাহমাতুল্লাহি তায়ালা আলাইহি) একটা ছায়াঘেরা গাছের নীচে বসলেন। তিনি গাছ থেকে টাটকা আঙ্গুর ফল নিয়ে দরবেশের খেদমতে পেশ করেন। দরবেশ তাঁর আপ্যায়নে মুগ্ধ হয়েছেন। খুশী মনে তিনি আঙ্গুর ফল গ্রহণ করেন।